2000 లో సోషలిస్ట్ " రికార్డో లాగోస్ "తో రూయిజ్ - టాగిల్ అధ్యక్షుడయ్యాడు. ఇతను అపూర్వమైన " చిలీ అధ్యక్ష ఎన్నికలు 1999-2000 " ద్వారా వామపక్ష సంకీర్ణానికి చెందిన జోక్విన్ లావిన్‌ను ఎదిరించి విజయం సాధించాడు. 2006 జనవరి ఎన్నికలలో చిలీ మొదటిసారిగా " మైచెల్లె బాచెలెట్ జెరియా " మహిళా అధ్యక్షురాలు ఎన్నిక చేయబడింది. ఆమె నేషనల్ రెన్యూవల్ పార్టీకి చెందిన " సెబస్టిన్ పినెరా " ను ఓడించి విజయం సాధించింది.ఆమె పాలన మరొక నాలుగు సంవత్సరాల కాలం పొడిగించబడింది.

2010 జనవరి ఎన్నికలలో " చిలీ అధ్యక్షుడి ఎన్నిక (2009-2010)" లో చిలియన్లు " సెబాస్టియన్ పిన్నరా " ను 20 సంవత్సరాల తరువాత మొదటి వామపక్ష అధ్యక్షునిగా ఎన్నుకున్నారు. ఆయన మాజీ అధ్యక్షుడు " ఎడ్వర్డో ఫ్రై రూయిజ్-టగ్లే " ఓడించి బాచెలెట్ తరువాత నాలుగు సంవత్సరాల పదవీకాలం కొనసాగించాడు. పదవీకాల పరిమితుల కారణంగా " సెబాస్టియన్ పిన్నరా" 2013 లో జరిగిన ఎన్నికలో అధ్యక్షపదవికి పోటీచేయలేదు. అతని పదవీ కాలం మార్చిలో ముగిసింది తరువాత " మిచెల్ బచెలెట్ " కార్యాలయానికి తిరిగి వచ్చింది.

2010 ఫిబ్రవరి 27న చిలీలో రిక్టర్ స్కేలులో 8.8 " 2010 చిలీ భూకంపం " సంభవించింది. ఇది ఆ సమయంలో అప్పటివరకు సంభవించిన భూకంపాలలో అంతర్జాతీయంగా ఐదవ స్థానంలో ఉంది.భూకంపం కారణంగా 500 కంటే ఎక్కువ మంది మరణించారు. తరువాత సంభవించిన సునామి కారణంగా ఒక మిలియన్ మంది ప్రజలు తమ ఇళ్లను కోల్పోయారు. భూకంపం తరువాత కూడా అనేకమార్లు అఘాతాలు సంభవించాయి. ఈ సంఘటనలలో మొత్తం 15-30 బిలియన్ల అమెరికన్ డాలర్ల నష్టం (చిలీ మొత్తం ఉత్పత్తిలో 10-15%) సంభవించింది.
2010 ఆగస్టు 5న " అటాకమ ఎడారి "లోని " శాన్ జోస్ రాగి , బంగారు గని " వద్ద యాక్సెస్ సొరంగం కూలిపోయి 700 మీ లోతున భూమిక్రింద 33 మంది శ్రామికులు గనిలో చిక్కుకు పోయిన సందర్భంలో గనులలో చిక్కుకున్న 33 మంది శ్రామికులను రక్షించడంలో చిలీ సాధించిన విజయం ప్రపంచదృష్టిని ఆకర్షించింది.చిలీ ప్రభుత్వం ఏర్పాటు చేసిన రెక్యూ బృందం ఘటనా స్థలానికి 17 రోజుల అనంతరం చేరుకున్నారు. మొత్తం 33 మంది గని శ్రామికులు రెండు మాసాల తరువాత 2010 అక్టోబర్ 13న ఉపరితలానికి చేర్చబడ్డారు. ఈ కార్యక్రమం దాదాపు 24 గంటలపాటు దూరదర్శన్‌లో ప్రత్యక్షప్రసారం చేయబడింది.
21వ శతాబ్ధం
విద్య
భాషలు
వ్యవసాయం